θεοι. αρχοντος κλεοδαμου βουλευοντων αμυντα θεοφραστου πραξια εδοξε ται πολει των δελφων επειδη επανελθοντες θεωροι οι αποσταλεντες επι ταν επαγγελιαν των πυθιων αμυντας και χαριξενος ψαφισμα τε ανηνεγκαν παρα χερσονασιταν των εκ του ποντου καθως ην λελυτρωμενοι υπ αυτων και πεπολυωρημενοι εμ παντοις κα[ι αυ]τοι διελεγεν ακολουθως τοις γεγραμμενοις απολογιζομενοι αν εχοιεν αιρε[σιν] ποτι ταμ πολιν των δελφων και κοιναι και καθ ιδιαν παντοις και νυν αποστειλα[ντες] φορμιωνα και ηρακλειδαν θυσιαν συνετελεσαν τωι θεωι εκατομβαν βουπρω[ιρον και] δωδεκαιδα βουπρωιρον ται αθαναι και τα κρεα ταμ βοων διενειμαν τοις πολ[ιταις] εποιησαντο δε και αυτοι ταν επιδαμιαν καταξιως και αυτων και των αποστειλαντων αυτους -- δεδοχθαι ται πολει των δελφων επαινεσαι τε ται πολει τωγ χερσονασιταν των εκ του ποντου και τοις αποσταλεντοις υπ αυτων επι τε ται αιρεσει αι εχοντι και ευνοιαι ποτι τε τον θεον και ταμ πολιν των δελφων δεδοσθαι δε και ται [πολ]ει των χερσονασιταν προμαντειαν και τοις αποσταλεντοις φορμιωνι και ηρα[κλε]ιδαι προξενιαν. αναγραψαι δε το ψαφισμα τους αρχοντας τους εναρχους εν τωι [ι]ερωι του απολλωνος αποστειλαι δε και ξενια τοις παραγεγονοτοις φορμιωνι και ηρα[κλε]ιδαι τους ταμιας χαριξενον διοδωρον.
Phokis — Delphi — 192 BC — SGDI 2652
 192 BC 